Here is a page extracted from Wikipedia that may contain CSS, HTML, and a lot of unformatted text.

Title: Sierra d'Albarracín (montanyas)
Content: La sierra d'Albarracín ye un conchunto montanyoso adintro de la Serranía d'Albarracín y de la branca castellana de lo Sistema Iberico.

Se situa a lo sud de sierra Menera y la fuesa de Xiloca, a l'ueste de la fuesa de Teruel y a lo norte de los Monts Universals y la Serranía de Cuenca.

Toponimia 
En sentiu estricto la "sierra d'Albarracín" corresponde a uns releus tabulars mezoicos que bi ha entre la sierra d'el Tremedal y Sierra Carbonera. Manimenos en sentiu amplo se gosa denominar "sierra d'Albarracín" a lo conchunto d'elevacions formau por un eixe de macizos paleozoicos d'El Tremedal, Sierra Carbonera y Collado de la Plata, y la cobertera mesozoica de muelas y parameras que bi ha entre meyo.

La denominación sierra d'Albarracín ya existiba en la Edat Meya:

Cheolochía 
La sierra d'Albarracín ye formada por los macizos paleozoicos anteditos de losetas, ortoquarcitas y grauwacas, un redol de materials triasicos a on que destaca lo rodeno, devez rodeyau por calsineras churasicas, que a la fin son rodeyadas por rocas sedimentarias de formacions cretacias como las arenas d'Utriellas y las calsineras, sallagons y dolomías de lo cretacio superior.

Los macizos paleozoicos fan part d'una estructura herzinica baptizada con lo nombre d'Anticlinorio de la Sierra d'Albarracín que va dende la redolada de Sigüenza dica la Sierra d'Espadán. Lo sinclinorio churasico d'Exeya d'Albarracín-Alustante desparte los anticlinals d'Aragoncillo-Sierra Menera a lo nord-este y Santa María del Espino-Sierra Carbonera a lo sudueste.

Los materials paleozoicos que afloran en los macizos Collado de la Plata, Sierra Carbonera, Tremedal y Nevero son d'edat entre l'Arenig y lo Siluriano superior y presentan plegos subverticals de dirección quasi N-S u submeridianas. En las losetas bi ha scistosidat. En conchunto son materials paleozoicos que afloran en lo nuclio de grans plegos de fondo.

Los materials mesozoicos embolican los nuclios paleozoicos, en la mes gran part de la superficie aflora lo churasico. La dirección dominant de plegamiento ye norueste-sudeste u iberica.

Referencias

Bibliografía 
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.
 Pedro Manuel Artigot Martínez (coordinador): Red natural de Aragón. nº 20, Sierra de Albarracín Prames, 2007.
 Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983.
 Liñán, Eladio, Villas, Enrique, Gozalo, R: El Paleozoico de Teruel, articlo publicau en Introducción a la geología de la provincia de Teruel, Instituto de Estudios Turolenses, 1991.

Se veiga tamién 
Serranía d'Albarracín.
Sierra Menera.
Sierra d'el Tremedal.
Sierra d'el Nevero.
Monts Universals.
Fuesa de Teruel.
Fuesa de Xiloca.
Paisache Protechiu de los Pinars de Rodeno.

Serranía d'Albarracín
Albarracín
Albarracín
Albarracín
Albarracín